भारत की हवा में घुल रहा प्रदूषण जीवन के लिए एक बड़ा खतरा बनता जा रहा है। बढ़ते प्रदूषण की वजह से लोगों को सांस संबंधी समस्याएं होने लगी है। देश की हवा में सांस लेना अब खतरे से खाली नहीं है। यहां प्रदूषण का स्तर विश्व स्वास्थ्य संगठन के तय मानकों से कहीं ज्यादा है। प्रदूषण की स्थिति को नियंत्रित करने के लिए सरकार फौरी तौर पर कुछ कदम जरूर उठाती है, लेकिन वो देश की आबोहवा साफ करने में नाकाफी साबित होते हैं, जिसका खामियाजा आखिरकार लोगों को ही भुगतना पड़ता है।